अस्पष्ट तर्क
अस्पष्ट तर्क (Fuzzy logic/फजी लॉजिक) एक प्रकार का बहु-मान तर्क (many-valued logic) है जिसमें चरों के सत्यमान (truth values) ० और १ के बीच में कुछ भी हो सकते हैं (न कि केवल ० या १)। इसका उपयोग 'आंशिक सत्य' की अवधारणा के अनुरूप है क्योंकि प्रायः हम जीवन में पाते हैं कि कोई तर्क न पूर्णतः 'सत्य' होता है न पूर्णतः 'असत्य'। इसके विपरीत बूलीय तर्क में चरों के मान या तो ० होते हैं या १। डिजिटल परिपथ बूलीय तर्क पर ही काम करते हैं। 'फजी लॉजिक' शब्दसमूह का उपयोग सबसे पहले १९६५ में लोट्फी जादेह (Lotfi Zadeh) ने अस्पष्ट समुच्चय-सिद्धान्त (फजी सेट थियरी) के प्रतिपादन के साथ किया था। किन्तु अस्पष्ट तर्क का अध्ययन १९२० के दशक के समय से ही चल रहा था जिसको अनन्त-मान तर्क कहते थे। अस्पष्ट तर्क का उपयोग बहुत से क्षेत्रों में कुशलतापूर्वक किया जाता है जिसमें कुछ प्रमुख क्षेत्र हैं- नियंत्रण सिद्धान्त, कृत्रिम बुद्धि आदि।